懷塔布

懷塔布  ， 字紹先 ， 葉赫那拉氏 ， 滿洲正藍旗人 。 大學士瑞麟子 。 由廕生授刑部主事 ， 晉員外郎 。 以父卹典擢四品京堂 ， 累遷禮部尚書 ， 充內務府大臣 。 光緒二十四年 （ 1898年 ） ， 禮部主事王照上書言事 ， 被懷塔布阻攔 ， 久不肯代奏 。 七月 ， 以抑格言路 ， 首違詔旨 ， 奪禮部尚書懷塔布 、 許應騤 ， 侍郎堃岫 、 徐會灃 、 溥頲 、 曾廣漢等職 。 未幾戊戌變法失敗 ， 慈禧太后訓政 ， 起授左都御史 ， 復充內務府大臣 。 光緒二十六年 （ 1900年 ） 八月 ， 授理藩院尚書 、 鑲紅旗滿洲都統 ， 管理圓明園八旗 、 包衣三旗官兵事務 ， 並鳥鎗營事務 。 九月 ， 兼署禮部尚書 。 十一月 ， 卒 ， 贈太子少保 ， 諡恪勤 。